L 350/8 Az Európai Unió Hivatalos Lapja 2012.12.20. A TANÁCS 1232/2012/EU RENDELETE (2012. december 17.) az egyes mezőgazdasági, halászati és ipari termékek tekintetében a közös vámtarifában rögzített autonóm vámtételek felfüggesztéséről szóló 1344/2011/EU rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 31. cikkére, tekintettel az Európai Bizottság javaslatára, mivel: Az Unió érdeke, hogy a közös vámtarifában rögzített autonóm vámtételek teljesen felfüggesztésre kerüljenek egyes olyan új termék esetében, amelyek jelenleg nem szerepelnek az 1344/2011/EU tanácsi rendelet (!) mellék- letében. Az 1344/2011/EU rendelet mellékletében jelenleg talál- ható jegyzékből harminckilenc terméket törölni kell, mivel e termékek esetében az Uniónak már nem érdeke a közös vámtarifában rögzített autonóm vámtételek felfüggesztésének fenntartása. A termékekkel kapcsolatos technikai fejlődésre és a piaci gazdasági folyamatokra, valamint a nyelvi kiigazításokra tekintettel az 1344/2011/EU rendelet mellékletében módosítani szükséges ötvenhat felfüggesztéshez kapcso- lódó árumegnevezést. Emellett meg kell változtatni négy termék TARIC-kódját. Ezen túlmenően három termék esetében kettős besorolásra van szükség, míg két termék esetében már nem indokolt a többszörös besorolás. Az 1344/2011/EU rendelet mellékletében levő jegy- zékből törölni kell azokat a felfüggesztéseket, amelyekre vonatkozóan az említett technikai módosításokat el kell végezni, majd azokat az új árumegnevezések, illetőleg az új KN- vagy TARIC-kódok használatával kell újra beillesz- teni az említett jegyzékbe. A Bizottság az 1344/2011/EU rendelet 2. cikke (2) és (3) bekezdésének megfelelően számos terméket felülvizsgált. Az Unió érdeke, hogy az említett termékekre vonatko- zóan új kötelező felülvizsgálatot írjon elő. Ezért a felül- vizsgált felfüggesztéseket törölni kell az 1344/2011/EU () HL L 349., 2011.12.31., 1. o. rendelet mellékletében levő jegyzékből és azokat újra be kell illeszteni az említett jegyzékbe a kötelező felülvizs- gálatra vonatkozó új határidőkkel együtt. Átmeneti jellegüknél fogva az e rendelet I. mellékletben felsorolt felfüggesztéseket rendszeres időközönként, az alkalmazásuk kezdetét vagy megújításukat követő öt éven belül felül kell vizsgálni. Továbbá biztosítani kell, hogy amennyiben a technikai fejlődésnek köszönhetően, vagy a megváltozott körülmények és piaci gazdasági folyamatok eredményeként az Uniónak többé nem érdeke a felfüggesztések fenntartása, a Bizottság által a saját maga kezdeményezésére, illetőleg egy vagy több tagállam kérésére lefolytatott felülvizsgálat alapján tett bizottsági javaslatnak megfelelően egyes felfüggesztések bármikor megszüntethetők legyenek. Mivel az e rendeletben megállapított felfüggesztéseknek 2013. január 1-jén kell hatályba lépniük, ezt a rendeletet ugyanezen időponttól kell alkalmazni, és annak az Európai Unió Hivatalos Lapjában való kihirdetésével hala- déktalanul hatályba kell lépnie, ELFOGADTA EZT A RENDELETET: 1. cikk Az 1344/2011/EU rendelet melléklete a következőképpen módosul: 1. az e rendelet I. mellékletében felsorolt termékekre vonatkozó sorok beillesztésre kerülnek; azon termékek, amelyek KN- és TARIC-kódja szerepel e rendelet II. mellékletében, törlésre kerülnek. 2. cikk Ez a rendelet az Európai Unió Hivatalos Lapjában való kihirdeté- sének napján lép hatályba. Ezt a rendeletet 2013. január 1-jétől kell alkalmazni.